
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ
ОТ ЗАСЕДАНИЕ НА ПОСТОЯННАТА КОМИСИЯ ПО ЗДРАВЕОПАЗВАНЕ, СОЦИАЛНА ПОЛИТИКА, ОБРАЗОВАНИЕ И ВЕРОИЗПОВЕДАНИЯ КЪМ ОБЩИНСКИ СЪВЕТ-ПИРДОП, ПРОВЕДЕНО НА 22.04.2024 ГОДИНА

	Днес, 22.04.2024г. от 14.00ч. в зала „Заседателна” на община Пирдоп се проведе заседание на Постоянната комисия по здравеопазване, социална политика, образование и вероизповедания към Общински съвет-Пирдоп.
          	От състава на Постоянната комисия по здравеопазване, социална политика, образование и вероизповедания присъстваха: Симеон Симеонов, Тодор Иванов, Мария Бръмбева, Станислав Готев и Васил Кафеджиев;
          На заседанието присъстваха: кмета на Община Пирдоп, кмета на кметство Душанци, общинска администрация, общински съветници, педставители от „МЕДИЦИНСКИ ЦЕНТЪР І-ПИРДОП”  ЕООД и фирма  „Пролет” ЕООД.
	Заседанието на Постоянната комисия по здравеопазване, социална политика, образование и вероизповедания беше открито и ръководено от г-н Симеон Симеонов – Председател на Постоянната комисия, който прочете проекта за дневен ред, предварително обявен и предоставен на всички членове на постоянната комисия. 	Предложи т.6 да отпадне от така предложения дневен ред, тъй като същата вече е гледана на постоянната комисия по здравеопазване, социална политика, образование и вероизповедания. 
	С. Готев: Председателите да обръщат внимание кои точки и кои докладни влизат в дневните редове на комисиите. 
	Думата беше дадена за предложения и становища по проекта за дневен ред.
        	Не постъпиха други предложения по проекта за дневен ред.

	На основание чл.21, ал.1,т.23 и ал.2 от Закона за местното самоуправление и местната администрация и след проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ,  Постоянната комисия към Общински съвет-Пирдоп - ПК ЗСПОВ,  прие 
РЕШЕНИЕ :
	Да отпадне т.6 от дневния ред, а именно Докладна записка относно: Определяне носител на наградата: "Даскал Тодор Пирдопски" за 2024г.

	Подложи се на гласуване дневния ред:
	На основание чл.21, ал.1,т.23 и ал.2 от Закона за местното самоуправление и местната администрация и след проведеното гласуване с 4 гласа „за”, 0  гласа „против” и 1 гласа „въздържал се” от състава на ПК ЗСПОВ,  Постоянната комисия към Общински съвет-Пирдоп - ПК ЗСПОВ,  прие 

 	Заседанието да протече при следния ДНЕВЕН РЕД:
1. Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 
				Докл.: Докл.: Кристина Петкова – Председател ОбС Пирдоп

2. Докладна записка относно: Отчет за дейността и годишен финансов отчет на „Пролет” ЕООД за 2023 г.
                                         Докл.: Докл.: Кристина Петкова – Председател ОбС Пирдоп

3. Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г
                                                 Докл.: Кристина Петкова-Председател на ОбС-Пирдоп

4. Докладна записка относно: Удължаване срока на възлагане изпълнението на 
услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027г.
                                                                 Докл.: Ангел Геров- Кмет на Община Пирдоп

	5.Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                    Докл.: Кристина Петкова-Председател на ОбС-Пирдоп

   	Комисията пристъпи към разглеждане на докладните записки. 
[bookmark: _Hlk164687300]	По т.1 от дневния ред  на  ПК ЗСПОВ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г.

 	Управителя на центъра - Д-р Пламен Стоянов  даде разяснение за дейността на „МЕДИЦИНСКИ ЦЕНТЪР І-ПИРДОП”  ЕООД.				           
	 Г-н Симеон Симеонов даде думата за становища по Докладна записка.
 	 Г-жа Мария Бръмбева каза, че са притиснителни задълженията, които са описани в отчета.
	Д-р Пламен Стоянов: Постепенно се намаляват задълженията. Таксите са много малки. Притеснително е, че има отлив на доктори от центъра.

	Пристъпи се към гласуване на докладната записка.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 
	На основание чл.21, ал.1, т. 23 от ЗМСМА във връзка с чл.137,ал.1,т.3 от Търговския закон и чл.13,ал.1, чл.24, ал.1, т.1, чл.32,т.7 и чл.34, т.3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
	Общински съвет-Пирдоп приема Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 

	По т.2 от дневния ред  на ПК ЗСПОВ, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Отчет за дейността и годишен финансов отчет на „Пролет” ЕООД за 2023г. 				           
	Думата се даде на г-жа Минчева – управител на „Пролет” ЕООД, която даде разяснение по представения отчет. Каза, че от първи септември дружеството не работи на загуба.  Като се изключат разходите за управленски заплати, средната заплата във фирмата варира между 430лв.- 933лв. Дружеството се развива добре в момента. 
Голямата разлика от 126 389 хил. лева, който се прибавят към резултата от загуба е стойността на съоръжение /машина за произвеждане на чаши/. С окончателната оценка, стойността й е 15 002 лв.  Фирмата е с блокирана банкова сметка. 

	А. Геров: Има възможност да се регистрира ново социално предприятие.
	Г-жа Бръмбева: До края на юни да се направи общо събрание на дружеството.
	Г-н Готев: Надявам се на бързи съвместни действия. Насреща съм да помогна, ако се налага. 
	Г-н Симеон Симеонов: По докладната записка не постъпиха други предложения и изказвания. Пристъпи се към гласуване.

	След проведеното гласуване с 4 гласа „за”, 0  гласа „против” и 1 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

[bookmark: _Hlk164246867]	На основание чл.21, ал.1, т.23 от ЗМСМА, чл.147,ал.2, вр. с чл.137,ал.1,т.3 от Търговския закон и чл.13, ал.1, т.1, вр. с чл.24, ал.1, т.1 и чл.32,т.7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
	1.Общински съвет-Пирдоп приема Годишен финансов отчет и годишен доклад за дейността на „Пролет”  ЕООД за  2023г. 

	2. Общински съвет-Пирдоп приема реализираната загуба от дейността на „Пролет”  ЕООД за 2023г. в размер на 156 423 лв., която да се отнесе в счетоводството на Дружеството,  като непокрита загуба  от минали години.

	По т.3 от дневния ред  на  ПК ЗСПОВ, думата беше дадена на г-жа Кристина Петкова-Председател на ОбС-Пирдоп, която запозна Постоянната комисия с Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г. и постъпилата заповед №ВР-13/11.04.2024г. на Областния управител на Софийска област.
				           
	Г-н Симеон Симеонов даде думата за становища по Докладна записка, след, което беше пристъпено към гласуване.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

На основание чл. 45, ал. 9 от Закона за местното самоуправление и местната администрация, Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ:
   	Отменя  Решение № 36, взето по Протокол № 3 от заседание на Общински съвет – Пирдоп, провело се на 28.03.2024г., поради неговата незаконосъобразност.

	По т.4 от дневния ред  на  ПК ЗСПОВ, думата беше дадена на г-н Ангел Геров – Кмет на община Пирдоп, който запозна Постоянната комисия с Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027г. Очаква се да стане делигирана от държавата дейност. 
	Г-жа Мачканова представи по детайлна информация за предоставяната социална услуга. 
                                                                          				           
	Г-н Симеон Симеонов подложи на гласуване проекта за решение от Докладната записка.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

	На основание чл. 21, ал. 1, т. 23 ал. 2 от Закона за местното самоуправление и местната администрация (ЗМСМА) и чл. 25, ал. 1 и ал. 2, т. 1 от Закона за социалните услуги (ЗСУ), Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
1.Дава съгласие Община Пирдоп да внесе пред Управляващия орган по Програма „Развитие на човешките ресурси“ искане за удължаване срока за предоставяне на интегрирани здравно-социални услуги в домашна среда по проект „Грижа в дома в Община Пирдоп“ по Административен договор за предоставяне на безвъзмездна финансова помощ № BG05SFPR002-2.001-0213-C01 с 6 /шест/ месеца.
2. Възлага изпълнението на интегрирани здравно-социални услуги „Грижа в дома” като услуга от общ икономически интерес (УОИИ) по проект „Грижа в дома в община Пирдоп" по Административен договор № BG05SFPR002-2.001-0213-С01 за предоставяне на безвъзмездна финансова помощ по Програма „Развитие на човешките ресурси“ 2021-2027 на Звено „Асистентска подкрепа“. 

     	По т.5 от дневния ред  на  ПК ЗСПОВ, думата беше дадена на г-жа Кристина Петкова-Председател на ОбС-Пирдоп, която запозна Постоянната комисия с Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
			           
	Г-н Симеон Симеонов даде думата за становища по Докладна записка.

	Постъпиха следните становища:
	В. Кафеджиев: Предлагам, в комисията да бъде някой от новите общински съветници. Да бъде един човек. Тъкмо ще научи наредбата и ще бъде по-ефективен при изпълнение на дейността.
С. Готев: Предлагам да бъде г-н Симеон Симеонов - Председател на ПК ЗСПОВ. Смятам, че г-н Симеонов ще обогати знанията си, а и е Председател на ПК ЗСПОВ.
А. Геров: Изрази мнение, че е добре да бъдат няколко представителя на ротационен принцип, например за всяко тримесечие.

	Г-н Симеон Симеонов подложи на гласуване да бъде избран един представител за целия мандат. 

	След проведеното гласуване с 4 гласа „за”, 0  гласа „против” и 1 гласа „въздържал се” от състава на ПК ЗСПОВ, Постоянната комисия към Общински съвет-Пирдоп беше прието следното Становище: 

	На основание чл .21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  предлага на Общински съвет – Пирдоп да подкрепи следния проект за

РЕШЕНИЕ :
  	Определя да бъде един представител за целия мандат на ОбС-Пирдоп в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.


	Поради изчерпване на дневния ред, заседанието беше закрито.




Протоколист: М. Кръстева                     ПРЕДСЕДАТЕЛ НА ПК ЗСПОВ
									       СИМЕОН СИМЕОНОВ	

